钦定古今图书集成/明伦汇编/交谊典/第054卷 > 《滕王阁序》王勃
## 钦定古今图书集成/明伦汇编/交谊典/第054卷 > 《滕王阁序》王勃

南昌故郡，洪都新府，星分翼轸，地接衡庐，襟三江而
带五湖，控蛮荆而引瓯越。物华天宝，龙光射牛斗之
墟；人杰地灵，徐孺下陈蕃之榻。雄州雾列，俊彩星驰，
台隍枕夷夏之交，宾主尽东南之美。都督阎公之雅
望，棨戟遥临，宇文新州之懿范。“襜帷暂驻，十旬休暇，
胜友如云，千里逢迎，高朋满座。腾蛟起凤，孟学士之”
词宗；紫电清霜，王将军之《武库》。家君作宰，路出名区；
童子何知，躬逢胜饯。时“维九月，序属三秋，潦水尽而
寒潭清，烟光凝而暮山紫。俨骖𬴂于上路，访风景于
崇阿。临帝子之长洲，得仙人之旧馆。层峦耸翠，上出
重霄；飞阁流丹，下临无地。鹤汀凫渚，穷岛屿之萦回；
桂殿兰宫，列冈峦之体势。披绣闼，俯”雕甍。山原旷其
盈视，川泽盱其骇。“闾阎扑地，钟鸣鼎食之家；舸舰
迷津，青雀黄龙之轴。虹销雨霁，彩彻云衢，落霞与孤
鹜齐飞，秋水共长天一色。渔舟唱晚，响穷彭蠡之滨；
雁阵惊寒，声断衡阳之浦。遥吟俯畅，逸兴遄飞，爽籁
发而清风生，纤歌凝而白云遏。雎园绿竹，气凌彭泽
之樽；邺水朱华，光照临川之笔。”四美具，二难并。穷睇
盼于中天，极娱游于“暇日。天高地迥，觉宇宙之无穷；
兴尽悲来，识盈虚之有数。望长安于日下，指吴会于
云间。地势极而南溟深，天柱高而北辰远。关山难越，
谁悲失路之人；萍水相逢，尽是他乡之客。怀帝阍而
不见，奉宣室以何年？”呜呼！时运不齐，命途多舛，冯唐
易老，李广难封。屈贾谊于长沙，非无圣主；窜梁鸿于
海曲，“岂乏明时？所赖君子安贫，达人知命。老当益壮，
宁知白首之心；穷且益坚，不坠青云之志。”酌贪泉而
觉爽，处涸辙以犹懽。北海虽赊，扶摇可接，东隅已逝，
桑榆非晚。孟尝高洁，空怀报国之心；阮籍猖狂，岂效
穷途之哭？勃三尺微命，一介书生。无路请缨，等终军
之弱冠；有怀投笔，慕宗悫之长风。舍簪笏“于百龄，奉
晨昏于万里。非谢家之宝树，接孟氏之芳邻。他日趋
庭，叨陪鲤对；今晨捧袂，喜托龙门。杨意不逢，抚凌云
而自惜；锺期既遇，奏流水以何惭。呜呼！胜地不常，盛
筵难再；兰亭巳矣，梓泽丘墟。临别赠言，幸承恩于祖
饯；登高作赋，是所望于群公。敢竭鄙诚，恭疏短引”，一
言均赋，四韵俱成。诗云：“滕王高阁临江渚，佩玉鸣銮
罢歌舞。画栋朝飞南浦云，朱帘暮卷西山雨。闲云潭
影日悠悠，物换星移几度秋。阁中帝子今何在？槛外
长江空自流。”